CELEX: 52021DP0067
Language: hu
Date: 2021-03-09 00:00:00
Title: Az Európai Parlament határozata az (EU) 2017/2361 felhatalmazáson alapuló rendeletnek az Egységes Szanálási Testület igazgatási kiadásaihoz nyújtott hozzájárulások befizetésére vonatkozó rendelkezések tekintetében történő módosításáról szóló 2021. február 11-i felhatalmazáson alapuló bizottsági rendelettel szembeni kifogás mellőzéséről (C(2021)0766 – 2021/2562(DEA))

2021.11.24.   
            
            
               HU
            
            
               Az Európai Unió Hivatalos Lapja
            
            
               C 474/175
            
         
      P9_TA(2021)0067
      Felhatalmazáson alapuló jogi aktussal szembeni kifogás mellőzése: az Egységes Szanálási Testület igazgatási kiadásaihoz nyújtott hozzájárulások befizetésére vonatkozó rendelkezések
      Az Európai Parlament határozata az (EU) 2017/2361 felhatalmazáson alapuló rendeletnek az Egységes Szanálási Testület igazgatási kiadásaihoz nyújtott hozzájárulások befizetésére vonatkozó rendelkezések tekintetében történő módosításáról szóló 2021. február 11-i felhatalmazáson alapuló bizottsági rendelettel szembeni kifogás mellőzéséről (C(2021)0766 – 2021/2562(DEA))
      (2021/C 474/25)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2021)0766),
               
            
                  —
               
               
                  tekintettel a Bizottság 2021. február 16-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló rendelettel szemben,
               
            
                  —
               
               
                  tekintettel a Gazdasági és Monetáris Bizottság által a Bizottsági Elnökök Értekezletének elnökéhez intézett, 2021. március 4-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a hitelintézeteknek és bizonyos befektetési vállalkozásoknak az Egységes Szanálási Mechanizmus keretében történő szanálására vonatkozó egységes szabályok és egységes eljárás kialakításáról, valamint az Egységes Szanálási Alap létrehozásáról és az 1093/2010/EU rendelet módosításáról szóló, 2014. július 15-i 806/2014/EU európai parlamenti és tanácsi rendeletre (1) és különösen annak 65. cikke (5) bekezdésére és 93. cikke (6) bekezdésére,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Gazdasági és Monetáris Bizottság határozatra vonatkozó ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik franciabekezdésében említett határidőn belül – amely 2021. március 9-én járt le – nem érkezett kifogás,
               
            
                  A.
               
               
                  mivel az Egységes Szanálási Testület (a továbbiakban: a testület) az (EU) 2017/2361 felhatalmazáson alapuló bizottsági rendeletben (2) említett egyéni éves hozzájárulások kiszámítása során azokra az adatokra támaszkodik, amelyeket az EKB az Egységes Szanálási Mechanizmus hatálya alá tartozó szervezetektől gyűjt a teljes eszközállományra és a teljes kockázati kitettségre vonatkozóan az 1163/2014/EU európai központi banki rendeletben (3) említett felügyeleti díjak kiszámítása céljából; mivel az 1163/2014/EU rendeletet az (EU) 2019/2155 európai központi banki rendelet (4) módosította, és ezáltal az éves felügyeleti díjak EKB részére történő előzetes megfizetését előíró helyett olyan beszedési módszert ír elő, amely csak a vonatkozó díjfizetési időszak végét követően írja elő a felügyeleti díjak felszámítását;
               
            
                  B.
               
               
                  mivel az EKB e módosításai szükségessé teszik az adattovábbításra és az (EU) 2017/2361 felhatalmazáson alapuló rendelet szerinti hozzájárulási értesítések kibocsátására vonatkozó határidők módosítását annak érdekében, hogy fenntartsák a koherenciát a testület hozzájárulások előzetes beszedésére vonatkozó rendszere és az EKB új rendszere között, valamint hogy a testület folytathassa az éves hozzájárulások kiszámítását és előzetes beszedését;
               
            
                  C.
               
               
                  mivel a felhatalmazáson alapuló rendeletnek sürgősen hatályba kell lépnie, mivel a testületnek átmeneti intézkedéseket kell alkalmaznia annak érdekében, hogy az év kezdete után a lehető leghamarabb beszedhesse a 2021. évi pénzügyi évre vonatkozó igazgatási kiadásaihoz való hozzájárulásokat;
               
            
               
                  1.
               
               
                  kijelenti, hogy nem emel kifogást a felhatalmazáson alapuló rendelet ellen;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 225., 2014.7.30., 1. o.
      
      
         (2)  A Bizottság (EU) 2017/2361 felhatalmazáson alapuló rendelete (2017. szeptember 14.) az Egységes Szanálási Testület igazgatási kiadásaihoz nyújtott hozzájárulások végleges rendszeréről (HL L 337., 2017.12.19., 6. o.).
      
         (3)  Az Európai Központi Bank 1163/2014/EU rendelete (2014. október 22.) a felügyeleti díjakról (EKB/2014/41) (HL L 311., 2014.10.31., 23. o.).
      
         (4)  Az Európai Központi Bank (EU) 2019/2155 rendelete (2019. december 5.) a felügyeleti díjakról szóló 1163/2014/EU rendelet módosításáról (EKB/2019/37) (HL L 327., 2019.12.17., 70. o.).